En middelsstor, avlang, matt grønnlig bladbille. Det er betydelig forskjell mellom kjønnene, hannen er mindre enn hunnen med kortere kropp, lengre antenner, mer utstående fasettøyne og tykkere lår. Antennene er nokså middels lange og tynne, hos hannen nesten så lange som kroppen. Pronotum er trapesformet, noe bredere enn langt, med en tann på hver side nær bakhjørnet, så bredt som dekkvingene, som er jevnbrede, fint og jevnt punkterte. Beina er gulrøde, nokså kraftige.